cyanic-selkie/wikianc huggingface dataset:
অস্কার কাসাস
আমি আজ খুশি
২০১৯ সালে তিনি প্যাকো আরাঙ্গো-এর ফিচার ফিল্ম রদ্রিগেজ এবং পরকাল-এর কাস্টে যোগ দেন, বস্কো চরিত্রে অভিনয় করেন। ২০২১ সালে তিনি আবিদ খানের ফিচার ফিল্ম গ্রানাডা নাইটস এবং নেটফ্লিক্স মূল ফিল্ম এক্সট্রিমো-এ অংশগ্রহণ করেন, যেখানে তিনি লিও চরিত্রে অভিনয় করেন। এছাড়াও, হলিব্লাড ছবিতে তার প্রধান ভূমিকার কথা ঘোষণা করা হয়েছিল।
এম. এম. কিরবাণি
কদুরি মরকঠমণি কিরবাণি (জন্ম ৪ জুলাই ১৯৬১), যিনি '''এম. এম. কিরবাণি (ಎಂ ಎಂ ಕೀರವಾಣಿ; এম এম কীরবাণি) নামে পরিচিত, হলেন একজন ভারতীয় সঙ্গীত পরিচালক, সুরকার, গীতিকার ও নেপথ্য সঙ্গীতশিল্পী। তিনি মরকঠমণি ও এম. এম. ক্রিম' নামেও পরিচিত। তিনি তেলুগু, তামিল, কন্নড়, মালয়ালম ও হিন্দি চলচ্চিত্রে কাজ করে থাকেন। তিনি এস. পি. বালাসুব্রাহ্মণ্যম ও কে. এস. চিত্রাকে নিয়েই অধিকাংশ গানের রেকর্ড করেছেন। তিনি ১৯৯৭ সালে তেলুগু চলচ্চিত্র অন্নময়''-এর জন্য শ্রেষ্ঠ সঙ্গীত পরিচালনা বিভাগে জাতীয় চলচ্চিত্র পুরস্কার অর্জন করেন। এছাড়া তিনি ১১টি নন্দী পুরস্কার, ১টি তামিলনাড়ু রাজ্য চলচ্চিত্র পুরস্কার ও ৮টি ফিল্মফেয়ার পুরস্কার দক্ষিণ অর্জন করেছেন।
মেহেদী হাসান রানা
মেহেদী হাসান রানা (জন্ম ১ জানুয়ারী ১৯৯৭) বাংলাদেশের একজন প্রথম শ্রেণির ক্রিকেটার । ২০১৫  সালের ডিসেম্বরে তাকে   ২০১৬ আইসিসি অনূর্ধ্ব-১৯ ক্রিকেট বিশ্বকাপের জন্য ২০১৬ আইসিসি অনূর্ধ্ব-১৯ ক্রিকেট বিশ্বকাপের স্কোয়াডে সুযোগ  দেয়া হয়েছিল।
খেলোয়াড়ী জীবন
২০১৪ সালের ৬ ফেব্রুয়ারি, জাতীয় ক্রিকেট লীগ-রংপুর প্রতিযোগিতায় ঢাকা বিভাগের বিপরীতে চট্টগ্রাম বিভাগের হয়ে প্রথম-শ্রেণীর ক্রিকেটে আত্মপ্রকাশ করেন। একই বছরের ১১ নভেম্বর, ২০১৪ ঢাকা প্রিমিয়ার ডিভিশন ক্রিকেট লীগ প্রতিযোগিতায় শেখ জামাল ধানমন্ডি ক্লাবের হয়ে পারটেক্স স্পোর্টিং ক্লাবের বিপরীতে লিস্ট এ ক্রিকেটে অভিষেক হয় তার। ২০১৭ সালের ৫ ডিসেম্বর ২০১৭ বাংলাদেশ প্রিমিয়ার লীগ প্রতিযোগিতায় কুমিল্লা ভিক্টোরিয়ানস এর হয়ে টুয়েন্টি২০ ক্রিকেটে তার অভিষেক ঘটে। ২০১৮ সালের অক্টোবরে, ২০১৮-১৯ বাংলাদেশ প্রিমিয়ার লীগ প্রতিযোগিতার জন্য খেলোয়াড়দের খসড়া তৈরীর পর তাকে সিলেট সিক্সার্স এর স্কোয়াড হিসাবে ঘোষণা করা হয়। নভেম্বর ২০১৯ সালে, তাকে ২০১৯ এসিসি ইমার্জিং দল এশিয়া কাপ এর জন্য বাংলাদেশ স্কোয়াডে মনোনীত করা হয়। একই মাসে পরবর্তীতে তাকে ২০১৯ সাউথ এশিয়ান গেমস এর ক্রিকেট টুর্নামেন্টে বাংলাদেশ স্কোয়াডে মনোনীত করা হয়। বাংলাদেশ দল উক্ত খেলার ফাইনালে শ্রীলঙ্কাকে ৭ উইকেটে পরাজিত করা স্বর্ণপদক জয় লাভ করে। ২০১৯ সালের ১৭ ডিসেম্বর ২০১৯-২০ বাংলাদেশ প্রিমিয়ার লীগ এ সিলেট থান্ডার এর বিপরীতে চট্টগ্রাম চ্যালেঞ্জার্স-এর হয়ে খেলে ৪ ওভারে ২৩ রানের বিনিময়ে ৪টি উইকেট লাভ করে ম্যাচ সেরা নির্বাচিত হন।
অক্টোবরে ২০১৮, তিনি বাংলাদেশ প্রিমিয়ার লিগের খসড়া অনুসরণ করে সিলেট সিক্সার্স দলের জন্য দলে জায়গা পেয়েছিলেন।
২০২০-এর নভেম্বরে, ২০২০-২১ বঙ্গবন্ধু টি২০ কাপ প্রতিযোগিতা শুরুর পূর্বে ১২ নভেম্বর অনুষ্ঠিত খেলোয়াড় নিলামে বেক্সিমকো ঢাকা তাকে কিনে নেয়।
জন্ম
মেহেদী হাসান রানা বাংলাদেশের চাঁদপুর জেলার কচুয়া উপজেলা য় ১৯৯৭ সালের ১ জানুয়ারি জন্মগ্রহণ করেন।
আর্মি ইনস্টিটিউট অব বিজনেস এডমিনিস্ট্রেশন, সাভার
alt=This photo contains the field of AIBA temporary campus|থাম্ব| শিক্ষার্থীরা জড়ো হয়ে "এআইবিএ" তৈরি করেছে। আর্মি ইনস্টিটিউট অব বিজনেস এডমিনিস্ট্রেশন বা সেনা ব্যবসায় প্রশাসন ইনস্টিটিউট, সাভার হচ্ছে সাভার সেনানিবাসে অবস্থিত একটি ব্যবসায় কলেজ। এটি বাংলাদেশ সেনাবাহিনীর মালিকানাধীন এবং তাদের দ্বারা পরিচালিত। এই কলেজটি বাংলাদেশ ইউনিভার্সিটি অব প্রফেশনালস-এর অধিভুক্ত। বাংলাদেশের শিক্ষামন্ত্রী ৫ মার্চ ২০১৫ সালে এটির উদ্ভোধন করেন।
ইনস্টিটিউটটি প্রাথমিকভাবে কেবল বিবিএ প্রদান করে; ৪০ জন শিক্ষার্থী প্রথম সেমিস্টারে ভর্তি হয়। বর্তমানে প্রতিষ্ঠানটি প্রতি সেমিস্টারে ৮০ জন শিক্ষার্থীকে মেধা ভিত্তিতে ভর্তি করে। প্রতিষ্ঠানটি বর্তমানে বিবিএ এবং এমবিএ ডিগ্রি প্রদান করে।
পরিচালনা পর্ষদ
আর্মি আইবিএ বাংলাদেশ সেনাবাহিনী দ্বারা পরিচালিত হয় এবং বাংলাদেশ ইউনিভার্সিটি অব প্রফেশনালস কর্তৃক নির্ধারিত প্রবিধানে চলে। এই ইনস্টিটিউটের সভাপতিত্ব করেন সাভার অঞ্চলের কমান্ডার, এটি দশ সদস্যের পরিচালনা পর্ষদ দ্বারা পরিচালিত হয়। মহাপরিচালক (ডিজি) প্রতিষ্ঠানের সার্বিক পরিচালনার জন্য দায়বদ্ধ। আর্মি আইবিএ-এর বর্তমান মহাপরিচালক (ডিজি) হলেন মেজর জেনারেল মোহাম্মদ কামারুজ্জামান, পিএসসি, জিএসসি (অব)।
ট্রাস্টি বোর্ড
সেনাবাহিনী প্রধান (জেনারেল) এবং বাংলাদেশ ইউনিভার্সিটি অব প্রফেশনালসের উপাচার্যসহ নয় সদস্যের একটি বোর্ড এই ইনস্টিটিউটের কার্যক্রম তদারকি করে।
একাডেমিক পরিষদ
একাডেমিক পরিষদ আর্মি আইবিএ-এর একাডেমিক প্রোগ্রামগুলির পর্যালোচনা করে। আর্মি আইবিএ-এর সকল প্রশিক্ষক এবং সহযোগী অধ্যাপকরা বোর্ডের সদস্য এবং আর্মি আইবিএ-এর মহাপরিচালক হলেন বোর্ডের চেয়ারম্যান।
ভর্তি প্রক্রিয়া
শিক্ষার্থীদের অবশ্যই একটি বাছাই পদ্ধতিতে উর্ত্তীর্ণ হতে হয়। এইচএসসি এবং এসএসসিতে ন্যূনতম প্রয়োজনীয় গ্রেড পয়েন্ট গড় (জিপিএ) পূরণকারী শিক্ষার্থীরাই ভর্তি পরীক্ষা দিতে পারে। এই রেকর্ডটি মোট ভর্তি পরীক্ষার স্কোরের ২৫% ভাগ। তারপরে শিক্ষার্থীদের একটি ১০০ নম্বরের লিখিত পরীক্ষা দিতে হয় যা মোট ভর্তি পরীক্ষার স্কোরের ৫০%। লিখিত পরীক্ষা থেকে নির্বাচিত শিক্ষার্থীদের একটি মৌখিক দক্ষতা পরীক্ষায় (ভাইভা) উর্ত্তীর্ণ হতে হয় যা মোট ভর্তি পরীক্ষার স্কোরের ২৫%। সর্বশেষ, তিনটি পর্যায়ে সেরা স্কোর অর্জনকারী প্রার্থী শিক্ষার্থীদের মধ্য থেকে ৮০-১০০ জন নির্বাচিত হয়।
কোরিও দেল সুর
কোরিও দেল সুর বলিভিয়ার সুক্রিতে প্রকাশিত একটি দৈনিক পত্রিকা। পত্রিকাটি চুকুইসাকা, পোটোস এবং তারিজা বিভাগগুলিতে বিস্তৃত।
বিরাটি রেলওয়ে স্টেশন
বিরাটি রেলওয়ে স্টেশন পূর্ব রেলওয়ে অঞ্চলের শিয়ালদহ রেল বিভাগের শিয়ালদহ বনগাঁ রেলপথের একটি রেলওয়ে স্টেশন । এটি ভারতের পশ্চিমবঙ্গ রাজ্যের উত্তর চব্বিশ পরগণা জেলার বিরাটিতে অবস্থিত।
অবস্থান
বিরাটি রেলওয়ে স্টেশন উত্তর চব্বিশ পরগণা জেলার বিশরপাড়ায় অবস্থিত। এই স্টেশন থেকে পরবর্তী স্টেশন হল - বিশরপাড়া কোদালিয়া রেলওয়ে স্টেশন এবং পূর্ববর্তী স্টেশন হল - দুর্গানগর রেলওয়ে স্টেশন।
ইতিহাস
১৮৮২-৮৪ সালে বেঙ্গল সেন্ট্রাল রেলওয়ে কোম্পানি দমদম থেকে খুলনা পর্যন্ত একটি রেলপথ নির্মাণ করে। বর্তমান সময়ে বাংলাদেশে রয়েছে এই লাইনের কিছু অংশ। এই রেলপথের ভারতীয় অংশের শিয়ালদহ এবং বনগাঁ স্টেশনের মধ্যে যাত্রী রেল পরিষেবা চালু রয়েছে। শিয়ালদহ থেকে রানাঘাট পর্যন্ত পূর্ববাংলা রেলওয়ে প্রধান লাইনটি ১৮৬২ সালে খোলা হয় এবং দুই মাসের মধ্যে বর্তমান বাংলাদেশের কুষ্টিয়ায় প্রসারিত হয়। এর পর  শিয়ালদহ  বনগাঁ রেলপথকে শিয়ালদহ রানাঘাট রেলপথের সঙ্গে সংযোগ ঘটাতে ১৮৮২-৮৪ সালে বেঙ্গল সেন্ট্রাল রেলওয়ে কোম্পানি রাণাঘাট বনগাঁ রেলপথ নির্মাণ করে।
রেলপথ
বিরাটি রেলওয়ে স্টেশনটি কলকাতা জেলা ও উত্তর চব্বিশ পরগণা জেলার মধ্যে বিস্তৃত শিয়ালদহ বনগাঁ রেলপথের মধ্যে অবস্থিত। এই রেলপথটি শিয়ালদহ থেকে দমদম পর্যন্ত ৪ টি, দমদম থেকে বনগাঁ পর্যন্ত ২ টি রেললাইন বা রেল ট্র্যাক দ্বার গঠিত।
পরিকাঠাম
স্টেশনটির পরিকাঠাম ভূমিগত। এই স্টেশনে ৩ টি প্ল্যাটফর্ম রয়েছে। বিরাটি রেলওয়ে স্টেশনে ৩ টি রেললাইন বা রেলট্র্যাক রয়েছে। স্টেশনে স্টেশন পরিচালনার জন্য ভবন ও স্টেশন মাষ্টারে ভবন ১ নং প্ল্যাটফর্মের সঙ্গেই অবস্থিত। যাত্রীদের রেল ভ্রমণের জন্য টিকিট স্টেশনের টিকিট ঘর থেকে প্রদান করা হয়। স্টেশনে যাত্রী সুবিধার জন্য বসার আসন, প্ল্যাটফর্ম ছাউনি, পানীয় জল এর ব্যবস্থা রয়েছে। স্টেশনে গাড়ি রাখার ব্যবস্থা নেই।
বিরাটি রেলওয়ে স্টেশন ব্যাগ বা যাত্রীদের দ্বারা বহন করা জিনিসপত্রের পরীক্ষায় ব্যবস্থা নেই।
বৈদ্যুতীকরণ
বিরাটি রেলওয়ে স্টেশনের রেলপথে বৈদ্যুতীক ট্রেন চলাচল করে। ১৯৭২ সালে এই রেলপথে বৈদ্যুতীকরণের কাজ সম্পূর্ণ হয়েছিল।
রেল পরিষেবা
এই স্টেশনটি স্টেশনের পার্শ্ববর্তী এলাকায় রেল পরিষেবা প্রদান করে থাকে। এই স্টেশনের দ্বারা বনগাঁ, হাসনাবাদ এবং শিয়ালদা, বারাসাত ও মাঝেরহাটগামী ট্রেন চলাচল করে। প্রতিদিন এই স্টেশনে কলকাতা শহরতলি রেলের লোকাল ট্রেনগুলি রেল যাত্রীদের পরিষেবা প্রদান করে থাকে।
প্রশাসন ও নিরাপত্তার ব্যবস্থা
বিরাটি রেলওয়ে স্টেশনটি ভারতীয় রেলের পূর্ব রেল অঞ্চলের শিয়ালদহ রেল বিভাগের অন্তর্গত। স্টেশন পরিচালনার সমস্ত দায়িত্ব স্টেশনের প্রধান "স্টেশন মাষ্টার" - এর উপর ন্যস্ত। এছাড়া স্টেশনের নিরাপত্তার জন্য অস্থায়ী ভাবে ভ্রাম্যমাণ জিআরপি কর্মী নিযুক্ত রয়েছে এবং স্টেশন চত্বর ও সংলগ্ন এলাকার নিরাপত্তা স্থানীয় পুলিশ প্রশাসন প্রদান করে থাকে।
মান্দালয় অঞ্চল
মান্দালয় অঞ্চল (বার্মী: မန္တလေးတိုင်းဒေသကြီး, pronounced [máɰ̃dəlé táiɰ̃ dèθa̰ dʑí], প্রাক্তন মান্দালয় বিভাগ) মিয়ানমারের একটি প্রশাসনিক বিভাগ। এটি দেশের কেন্দ্রে অবস্থিত, এর পশ্চিমে সাগাইং অঞ্চল এবং মাগোয়ে অঞ্চল, পূর্বে শান রাজ্য এবং দক্ষিণে বাগো অঞ্চল ও কায়িন রাজ্য। এর আঞ্চলিক রাজধানী মান্দালয়। এই অঞ্চলের দক্ষিণে জাতীয় রাজধানী নেপিডো অবস্থিত। বিভাগটি সাতটি জেলা নিয়ে গঠিত, এগুলি আবার ৩০ টি শহর এবং ২,৩২০ টি ওয়ার্ড এবং গ্রাম-এলাকাতে বিভক্ত।
মান্দালয় অঞ্চল মিয়ানমারের অর্থনীতিতে গুরুত্বপূর্ণ অবদান রাখে, এটি জাতীয় অর্থনীতির ১৫% অবদান রাখে। এটি মান্দালয় আঞ্চলিক সরকারের প্রশাসনের অধীনে রয়েছে।
ইতিহাস
মান্দালয় অঞ্চলের ইতিহাস অনেকটা ঊর্ধ্ব মিয়ানমারের মতোই, বর্মী ইতিহাসের বেশিরভাগ ব্যতীত, রাজনৈতিক শক্তি মান্দালয় অঞ্চলে অবস্থিত রাজকীয় রাজধানী থেকে উদ্ভূত। দেশের বর্তমান রাজধানী নেপিডো এবং বর্মী জাতির বেশিরভাগ প্রাক্তন রাজকীয় রাজধানী — পাগান, আভা, আমারাপুরা, মান্দালয় সবই এখানে অবস্থিত।
তিব্বতী-বর্মী ভাষায় কথা বলা পিউ হলো মিয়ানমারের শুষ্ক অঞ্চলে আধিপত্য বিস্তারকারী প্রথম ঐতিহাসিক মানুষ, যার মধ্যে মান্দালয় অঞ্চলটি প্রথম শতাব্দীর প্রথম দিকে অন্তর্ভুক্ত হয়। নবম শতাব্দীর গোড়ার দিকে, ইউনান এর নানঝাও রাজ্যের সাথে একের পর এক যুদ্ধে পিউরা ধ্বংস হয়ে যায়। নবম শতাব্দীতে বর্মীরা ইউনান থেকে এই অঞ্চলে পাড়ি জমায়, এই বর্মীরা ৮৪৯ সালে প্যাগান নামে তাদের নিজস্ব একটি শহর প্রতিষ্ঠা করেছিল। প্যাগার রাজবংশ পরবর্তী দুই শতাব্দী ধরে ধীরে ধীরে মধ্য অঞ্চলে আধিপত্য বিস্তার করতে শুরু করে এবং একাদশ শতাব্দীর শেষের দিকে বর্তমান মিয়ানমারের সমস্ত এলাকায় আধিপত্য বিস্তার করে। প্যাগান রাজাদের রাজকীয় পৃষ্ঠপোষকতায় বর্মী ভাষা এবং লিপি সর্বাধিক পরিচিতি লাভ করেছিল।
১২৮৭ সালে মঙ্গোলদের কাছে প্যাগানদের পতনের পর মধ্য মায়ানমারের কিছু অংশ পরম্পরা একাধিক শাসকের নিয়ন্ত্রণে আসে: মঙ্গোল (১২৮৭- ১৩০৩ অবধি), মাইনসাইং (১২৯৮-১৩১৩), পিন্যা (১৩১৩–১৩৬৪) এবং সাগাইং (১৩১৫–১৩৬৪)। ১৩৬৪ সালে বর্মী শান রাজাদের নেতৃত্বে আভা রাজ্য সমস্ত মধ্য মিয়ানমারকে পুনরায় একীভৃত করে। মধ্য মিয়ানমার ১৫২৭ অবধি আভার নিয়ন্ত্রণে ছিল এবং মনহিনের শান (১৫২৭-১৫৫৫) এর অধীনে ছিল। মধ্য মিয়ানমার ১৫৫৫ থেকে ১৭৫২ সাল পর্যন্ত টুঙ্গু রাজ্যের অংশ ছিল। অঞ্চলটির কিছু অংশ পেগুর (বাগো) মন এর অধীনে আসে (১৭৫২-১৭৫৩)। তৃতীয় অ্যাংলো-বর্মী যুদ্ধে পুরো ঊর্ধ্ব মিয়ানমার হেরে যাওয়া পর্যন্ত ১৮৮৫ সালের ডিসেম্বর পর্যন্ত কনবুং রাজবংশ এই অঞ্চল শাসন করেছিল।
ব্রিটিশ প্রশাসন ঊর্ধ্ব মিয়ানমারে সাতটি বিভাগ গঠন করে: মান্দালয়, মেকতিলা, মিনবু, সাগাইং এবং সংযুক্ত শান রাজ্য (উত্তর ও দক্ষিণ)। বর্তমানের কাচিন রাজ্য মান্দালয় বিভাগে অন্তর্ভুক্ত হয়। ১৯৪০ সাল নাগাদ মেইকতিলা বিভাগকে মান্দালয় বিভাগে একীভূত করা হয়। দ্বিতীয় বিশ্বযুদ্ধের সময় ১৯৪২ সালের মে থেকে মার্চ ১৯৪৫ সাল পর্যন্ত মান্দালয় বিভাগ সহ ঊর্ধ্ব মিয়ানমারের বেশিরভাগ অংশ জাপানিদের অধীনে ছিল। ১৯৪৮ সালের জানুয়ারিতে দেশটি যুক্তরাজ্য থেকে স্বাধীনতা অর্জন করার পর কাচিন রাজ্য গঠনের উদ্দেশ্যে মাইকিনা এবং ভামো জেলা গঠন করা হয়।
বিচার বিভাগ
মান্দালয় অঞ্চল হাইকোর্ট
জনমিতি
মান্দালয় অঞ্চলের বেশিরভাগ লোক বামর (বার্মী)। মান্দালয় মেট্রোপলিটন অঞ্চলে একটি বড় চীনা জনগোষ্ঠী বাস করে, যাদের বেশিরভাগই ইউনান থেকে সাম্প্রতিককালে অভিবাসী হয়েছে, এখন এরা প্রায় বামার জনসংখ্যার নিকটতম প্রতিদ্বন্দ্বী। মান্দালয়ে প্রচুর ভারতীয় সম্প্রদায়ও বাস করে। ক্রমহ্রাসমান অ্যাংলো-বর্মী সম্প্রদায় এখনও পিনুলইন এবং মান্দালয় উভয় জায়গাতে রয়েছে। এই অঞ্চলের পূর্ব সীমান্তে শান সম্প্রদায়ের বেশ কিছু মানুষ বাস করে।
বর্মী এই বিভাগের প্রধান ভাষা। তবে মান্দালয় এবং উত্তরের রত্ন খনির শহর মোগোক-এ ম্যান্ডারিন ভাষা ক্রমবর্ধমান মৌখিক ভাষা।
অর্থনীতি
কৃষিকাজ এখানকার মানুষের জীবিকা নির্বাহের প্রধান অর্থনৈতিক উৎস। মান্দালয় অঞ্চলে উৎপাদিত প্রধান ফসলসমূহ হলো ধান, গম, ভুট্টা, চিনাবাদাম, তিল, তুলা, কলাই, তামাক, মরিচ এবং শাকসবজি। মদ তৈরির কারখানা, টেক্সটাইল কারখানা, চিনি কল এবং রত্ন খনি সহ অন্যান্য কারখানা রয়েছে। পর্যটনশিল্প এখন মান্দালয় অঞ্চলের অর্থনীতিতে একটি উল্লেখযোগ্য ভূমিকা রাখছে, কারণ এখানে মান্দালয়, আমারাপুরা, বাগান, পাইন ইউ লুইন, পোপা পর্বত এবং আভা সহ অনেক ঐতিহাসিক স্থান রয়েছে। সেগুন এবং থানাকা এর মতো শক্ত ও টেকসই কাঠও সংগ্রহ করা হয়।
শিক্ষা
মিয়ানমারে শিক্ষার সুযোগ প্রধান শহর ইয়াঙ্গুন এবং মান্দালয়ের বাইরে চরমভাবে সীমিত। সরকারি পরিসংখ্যান অনুসারে, ২০০৪ সালে এই বিভাগের ৪,৪৬৭ প্রাথমিক ও মাধ্যমিক বিদ্যালয়ে ১০ লক্ষ শিক্ষার্থী ভর্তি হয়েছিল। মোট বিদ্যালয়ের বিরাট সংখ্যক প্রাথমিক বিদ্যালয়, প্রায় ৪,০০০। প্রাথমিক বিদ্যালয়ের প্রায় ১৩% শিক্ষার্থীরা উচ্চ বিদ্যালয়ে স্থান করে নিয়েছে।
মিয়ানমারের উচ্চশিক্ষার কয়েকটি সেরা প্রতিষ্ঠান এই অঞ্চলে রয়েছে। চিকিৎসা, প্রকৌশল এবং কম্পিউটার বিষয়ে পড়াশোনা মিয়ানমারে সবচেয়ে বেশি চাহিদা সম্পন্ন হওয়ায় মায়ানমারের সবচেয়ে পছন্দের বিশ্ববিদ্যালয়গুলির মধ্যে রয়েছে চিকিৎসা বিশ্ববিদ্যালয়, মান্দালয়, দন্ত চিকিৎসা বিশ্ববিদ্যালয়, মান্দালয়, মান্দালয় প্রযুক্তিক বিশ্ববিদ্যালয় এবং কম্পিউটার গবেষণা বিশ্ববিদ্যালয়, মান্দালয়। অন্যান্য উচ্চ পছন্দের বিদ্যালয় হলো মিয়ানমার এরোস্পেস ইঞ্জিনিয়ারিং বিশ্ববিদ্যালয় এবং পাইনুলইনের সামরিক একাডেমী: প্রতিরক্ষা সেবা একাডেমি এবং প্রতিরক্ষা সেবা প্রযুক্তিক একাডেমি।
স্বাস্থ্যসেবা
২০০৫ সালে মান্দালয় অঞ্চলের জনস্বাস্থ্য ব্যবস্থায় ৪৪ টি হাসপাতাল ও ৪৪ টি স্বাস্থ্য ক্লিনিকে প্রায় এক হাজারেরও বেশি চিকিৎসক এবং প্রায় ২ হাজার নার্স কাজ করেছে। ৩০ টিরও বেশি হাসপাতালে ১০০ টিরও কম শয্যা ছিল। যেহেতু প্রায় সকল বড় সরকারি হাসপাতাল এবং বেসরকারি হাসপাতাল এবং ডাক্তার মান্দালয়ে অবস্থিত, ৭.৭ মিলিয়ন মানুষের বিভাগের জন্য এই কম সংখ্যকটি খুবই কম, বিভাগের বাকি অংশে আসলে আরও খারাপ, যদিও এই পরিসংখ্যানগুলি ২০০৬ সালে নেপিডো জাতীয় রাজধানী হওয়ার পর অবস্থার উন্নতি হয়েছে বলে মরে করা হচ্ছে যদিও উন্নতির স্তরটি অপরিবর্তিত রয়েছে। দ্রুততর চিকিৎসা ও ভালমানের সেবা পাওয়ার জন্য সরকারি স্বাস্থ্যসেবা ব্যবস্থাকে উপেক্ষা করে মান্দালয় বা ইয়াঙ্গুনে বেসরকারি ক্লিনিকে যান। সামর্থবান ব্যক্তিরা চিকিৎসার জন্য নিয়মিত বিদেশে যান (সাধারণত ব্যাংকক বা সিঙ্গাপুর)।
সানাই (কাব্যগ্রন্থ)
থাম্ব|সানাই-রবীন্দ্রনাথ ঠাকুর সানাই হল রবীন্দ্রনাথ ঠাকুর কর্ত্তৃক রচিত একটি বাংলা কাব্যগ্রন্থ। এটি ১৯৪০ সালে প্রকাশিত হয়। এটি রবীন্দ্রনাথের কাব্য রচনার "অন্ত্যপর্ব"-এর অন্তর্গত একটি উল্লেখযোগ্য সৃষ্টি। এতে সর্বমোট ৬০টি কবিতা রয়েছে।
হরি কৃষ্ণ সিংহ
হরি কৃষ্ণ সিংহ ছিলেন একজন ভারতীয় রাজনীতিবিদ, সাবেক এমএলএ, মধ্য প্রদেশ বিধানসভার স্পিকার, মধ্য প্রদেশ রাজ্যের একজন মুক্তিযোদ্ধা। তিনি ১৯৫৭ সালের সাধারণ নির্বাচনে বিজয়ী হয়ে অবিভক্ত মধ্য প্রদেশ বিধানসভায় বেরেসিয়া বিধানসভা নির্বাচনী এলাকার প্রতিনিধিত্ব করেছিলেন।
শ্রেষ্ঠ গীতিকার বিভাগে স্ক্রিন পুরস্কার
শ্রেষ্ঠ গীতিকার বিভাগে স্ক্রিন পুরস্কার হল ভারতীয় বলিউড চলচ্চিত্র শিল্পে শ্রেষ্ঠ গীত রচনার জন্য প্রদত্ত বার্ষিক পুরস্কার। ১৯৯৫ সাল থেকে এই পুরস্কার প্রদান করা হচ্ছে। প্রতি বছরের জানুয়ারি মাসে এর পূর্ববর্তী বছরের চলচ্চিত্রের জন্য এই পুরস্কার ঘোষিত হয়। জাভেদ আখতার পাঁচবার এই পুরস্কার লাভ করেন, অন্যদিকে গুলজার চারবার, আনন্দ বকশী ও প্রসূন জোশী তিনবার করে এবং অমিতাভ ভট্টাচার্য দুইবার করে এই পুরস্কার লাভ করেন। সাম্প্রতিক বিজয়ী দিভিন ও অঙ্কুর তেওয়ারী গলি বয় (২০১৯) চলচ্চিত্রের গীত রচনার জন্য এই পুরস্কার লাভ করেন।
বিজয়ী ও মনোনীতদের তালিকা
থাম্ব|ডান|120px|[[জাভেদ আখতার এই বিভাগে প্রথম পুরস্কার বিজয়ী, তিনি সর্বাধিক পাঁচবার এই বিভাগে পুরস্কৃত হন।]] থাম্ব|ডান|120px|[[আনন্দ বকশী জখম (১৯৯৮), তাল (১৯৯৯) ও মোহাব্বতে (২০০০) চলচ্চিত্রের গীত রচনার জন্য তিনবার এই বিভাগে পুরস্কৃত হন।]] থাম্ব|ডান|120px|[[প্রসূন জোশী হাম তুম (২০০৪), তারে জমিন পার (২০০৭) ও আরক্ষণ (২০১১) চলচ্চিত্রের গীত রচনার জন্য তিনবার এই বিভাগে পুরস্কৃত হন।]] থাম্ব|ডান|120px|[[গুলজার ইয়াহাঁ (২০০৫), ওমকারা (২০০৬), ইশ্‌কিয়া (২০১১) ও রাজি (২০১৮) চলচ্চিত্রের গীত রচনার জন্য চারবার এই বিভাগে পুরস্কৃত হন।]] থাম্ব|ডান|120px|[[ইরশাদ কামিল লাভ আজকাল (২০০৯) চলচ্চিত্রের গীত রচনার জন্য এই বিভাগে পুরস্কৃত হন।]] থাম্ব|ডান|120px|[[অমিতাভ ভট্টাচার্য অ্যায় দিল হ্যায় মুশকিল (২০১৬) ও দঙ্গল (২০১৭) চলচ্চিত্রের গীত রচনার জন্য দুইবার এই বিভাগে পুরস্কৃত হন।]]
মহিলা শাখা
মহিলা শাখা হল একটি রাজনৈতিক দলের সাথে সংযুক্ত একটি সংগঠন যা সেই দলের মহিলা সদস্যপদ নিয়ে গঠিত বা একটি দলের মধ্যে মহিলাদের প্রচার করার জন্য কাজ করে৷ সংস্থাগুলি বিভিন্ন ভূমিকা এবং প্রকার গ্রহণ করে, কিছু মহিলাদের যোগদানের বিকল্প দেয় এবং অন্যরা স্বয়ংক্রিয়ভাবে সমস্ত মহিলা দলের সদস্যদের তাদের মহিলা শাখায় নথিভুক্ত করে। উদ্দেশ্য হল আনুষ্ঠানিক পার্টি কাঠামোতে যোগ দিতে মহিলাদের উত্সাহিত করা।
ম্যাকেঞ্জি পিয়ার্স
ম্যাকেঞ্জি পিয়ার্স (চ্যান্ডলার, অ্যারিজোনা, মার্চ ১০, ১৯৮৮) একজন মার্কিন পর্নোগ্রাফিক অভিনেত্রী এবং ইরোটিক মডেল।
দ্য ওয়ারেন রেকর্ড
ইতিহাস
রেকর্ড ১৮৯৬ সাল থেকে ধারাবাহিকভাবে প্রকাশিত হয়েছে। কাগজটি ওমাক পাবলিশিং কোম্পানির মালিকানাধীন।
হরভগৎ সিংহ
হরভগৎ সিংহ ওরফে থান সিং মধ্যপ্রদেশ রাজ্যের একজন ভারতীয় রাজনীতিবিদ ছিলেন। তিনি ১৯৫৭ সালের সাধারণ নির্বাচনে বিজয়ী হয়ে অবিভক্ত মধ্য প্রদেশ বিধানসভায় সিহোরা বিধানসভা কেন্দ্রের প্রতিনিধিত্ব করেছিলেন।
তিনি কর্নেল ব্রাউন কেমব্রিজ স্কুল এবং সেন্ট স্টিফেন কলেজে পড়াশোনা করেছেন।
তথ্যসূত্র
Harbhagat Singh
হাফিজ আল-হাসান
হাফিজ আল-হাসান একজন বাংলাদেশী ক্রিকেটার। তিনি ১২ এপ্রিল ২০১৭ সালে ঢাকা প্রিমিয়ার বিভাগ ক্রিকেট লিগের পারটেক্স স্পোর্টিং ক্লাবের হয়ে লিস্ট এ ক্রিকেটে স্থান অর্জন করেছিলেন।
জনপ্রিয় সংস্কৃতিতে আজাদ হিন্দ ফৌজ
স্মারকসমূহ
ডান|থাম্ব|সুভাষ চন্দ্র বসু ১৯৪৫ খ্রিস্টাব্দের ৮ জুলাই সিঙ্গাপুরে আজাদ হিন্দ ফৌজ যুদ্ধ স্মারকের ভিত্তিপ্রস্তর স্থাপন করছেন। সিঙ্গাপুর-এর আজাদ হিন্দ ফৌজ যুদ্ধ স্মারকটা আইএনএ-র 'অজ্ঞাত যোদ্ধা'দের স্মৃতি রক্ষার্থে তৈরি হয়। ১৯৪৫ খ্রিষ্টাব্দের ৮ জুলাই শুরু হওয়া স্মারকটা সিঙ্গাপুরের এসপ্ল্যানেড পার্ক-এ স্থাপিত হয়েছিল। মিত্রশক্তির সেনাবাহিনী যখন এই শহর দখল করে সেই সময় লর্ড মাউন্টব্যাটেন-এর আদেশে এটা ধ্বংস করে দেওয়া হয়। যুদ্ধ স্মারকের ওপর খোদাই করা শব্দসমূহে আজাদ হিন্দ ফৌজের নীতিকথা ছিল: ইত্তেফাক (ঐক্য), এতমাদ (বিশ্বাস) এবং কুরবানি (বলিদান)। ডান|থাম্ব|200x200পিক্সেল|সিঙ্গাপুরে আজাদ হিন্দ স্মারক স্থানকে চিহ্নিত করার জন্যে এসপ্ল্যানেড পার্কে জাতীয় হেরিটেজ পর্ষদ্ এই ফলকটা স্থাপন করে। প্রাক্তন আজাদ হিন্দ ফৌজ স্মৃতিস্তম্ভ (চিনা: 印度国民军纪念碑), সিঙ্গাপুরের ভারতীয় সম্প্রদায়ের আর্থিক সাহায্যে নির্মিত পুরোনো স্মারকটা যেখানে দাঁড়িয়েছিল, সেখানেই ১৯৪৫ খ্রিষ্টাব্দে সিঙ্গাপুরের জাতীয় হেরিটেজ পর্ষদ্ দ্বারা এই স্তম্ভ স্থাপিত হয়েছিল। এই জায়গাটা বর্তমানে সিঙ্গাপুরের সরকারি ঐতিহাসিক প্রদর্শনীয় স্থানের মধ্যে অন্যতম আজাদ হিন্দ ফৌজ স্মারক, মইরং, মণিপুর, সেই স্মৃতি বহন করছে যেখানে কর্নেল শওকত হায়াত মালিক আজাদ হিন্দ ফৌজের পতাকা উড়িয়েছিলেন। আজাদ হিন্দ ফৌজের দখল করা প্রথম ভারতীয় ভূখণ্ড ছিল মইরং। ২০০৪ খ্রিষ্টাব্দে বিদ্রোহীদের আক্রমণে স্মারকটা ক্ষতির সম্মুখিন হয়, যখন প্রবেশদ্বারের খিলানের বাঘকে ভেঙে দেওয়া হয়েছিল। স্বতন্ত্রতা সেনানী স্মারক (স্বাধীনতার সৈনিকদের স্মৃতিতে স্মারক) দিল্লি তে যমুনা নদীর তীরে, লাল কেল্লা র লাগোয়া, সেলিমগড়-এ আজাদ হিন্দ ফৌজের (আইএনএ) একটা স্মারক। এই প্রদর্শশালাটা বহু বছর ধরে অবহেলায় ভগ্নদশার মধ্যে পড়ে আছে। এর প্রদর্শগুলোর মধ্যে আছে: কর্নেল প্রেম সিংঘল পরিহিত আজাদ হিন্দ ফৌজের উর্দি, কর্নেল গুরুবকশ সিং ধিলনের অশ্বচালনা বুট এবং কোটের বোতাম, সুভাষ চন্দ্র বসুর আলোকচিত্র। এছাড়া, একটা আলাদা গ্যালারিতে রাখা আছে ১৯৯৫ খ্রিষ্টাব্দে দুর্গের মধ্যে ভারতীয় প্রত্নতাত্ত্বিক সর্বেক্ষণ-এর খননকার্যে উপলব্ধ জিনিসপত্র এবং আলোকচিত্রসমূহ।
ডাকমাশুল ও ডাকটিকিট-সংগ্রহ
ডান|থাম্ব|ভারতীয় স্মারক ডাকটিকিটে জয় হিন্দ
ভারতীয় ডাক বিভাগ তাদের স্মারক ইন্ডিয়াজ ফ্রিডম স্ট্রাগল থ্রু ইন্ডিয়া পোস্টেজ স্ট্যাম্পস বইতে আরো চালু না-করা ছ-টা আজাদ হিন্দ ডাকটিকিট জুড়েছিল। নয়া দিল্লি শহরে আাজাদ হিন্দ ফৌজের নাম দিয়ে উৎসর্গ করা হয়। আজাদ হিন্দ ফৌজ মার্গ (আজাদ হিন্দ ফৌজ রাস্তা), এবং বাড়িগুলোতে চালু হয় নেতাজি সুভাষ ইন্সটিটিউট অফ টেকনোলজি।
সাহিত্যকর্মসমূহ
১৯৪৬ খ্রিষ্টাব্দের প্রথমদিকে আজাদ হিন্দ ফৌজের ওপর সর্বপ্রথম সাহিত্যকর্ম প্রকাশিত হয়েছিল। কয়েকজন আজাদ হিন্দ ফৌজকে কেন্দ্র করে কল্পকাহিনির বিষয় নিয়ে কাজ করেছিলেন, অন্যেরা প্রাক্তন সেনা-কর্মীদের কাছ থেকে পাওয়া রেকর্ডের ভিত্তিতে লেখকের কাজ করেন, অথবা যে তথ্য মামলাগুলো এবং ব্রিটিশ গোয়েন্দা বিভাগ সংগ্রহের থেকে লেখকরা নিতে সক্ষম হয়েছিল সেগুলো প্রকাশ পেয়েছিল। এর মধ্যে কিছু সাহিত্য আজাদ হিন্দ ফৌজ মামলা থেকেই সামনে এসেছিল। আজাদ হিন্দ ফৌজ সম্পর্কে নজরে আসার মতো সাহিত্যকর্মগুলো হল:
সংযুক্ত কর্ণাটক
সংযুক্ত কর্ণাটক একটি প্রধান কন্নড় সংবাদপত্র যার সদর দপ্তর কর্ণাটকের হুবলিতে। এটি বেঙ্গালুরু এবং ম্যাঙ্গালোর থেকেও প্রকাশিত হয়।
পটভূমি
সংযুক্ত কর্ণাটক ১৯২১ সালে প্রথম প্রকাশিত হয়েছিল। দেশপ্রেম, সত্যবাদিতা এবং জাতীয়তাবাদী আদর্শের প্রচারের জন্য, অশান্ত জাতীয় আন্দোলনের সময়, প্রায় শত বছর আগে ভারতের প্রবীণ মুক্তিযোদ্ধাদের দ্বারা লোক শিক্ষা ট্রাস্ট প্রতিষ্ঠা করা হয়েছিল। এর আদর্শে ট্রাস্ট সাংবাদিকতা সহ অনেকগুলি কর্মকাণ্ড গ্রহণ করেছিল।
লোক শিক্ষা ট্রাস্টের প্রধান প্রকাশনা, কান্নাডা দৈনিক সামিউক্তা কর্ণাটকার একটি ভালো সুনাম রয়েছে এবং জনসাধারণের মাঝে এর একটা অবস্থান রয়েছে। স্বাধীনতা আন্দোলনের মধ্য দিয়ে জন্মগ্রহণ করা, এটি দেশপ্রেম তৈরিতে এবং ভূমি, ভাষা ও সম্পদ সুরক্ষায় সক্রিয় ভূমিকা পালন করেছে।
যদিও এটি কর্ণাটকের প্রাচীনতম দৈনিক, এটি দ্রুত প্রযুক্তিগত অগ্রগতির সাথে তাল মিলিয়ে চলেছে।
মাউই প্যাটারা
মাউই প্যাটারা (ইংরেজি: Maui Patera) হল বৃহস্পতির প্রাকৃতিক উপগ্রহ আইয়োর একটি প্যাটারা (স্ক্যালোপ-আকৃতির প্রান্তভাগ-যুক্ত এক ধরনের জটিল অভিঘাত গহ্বর)। এটির ব্যাস প্রায় ৩৮ কিলোমিটার এবং স্থানাংক । এটির নামকরণ করা হয়েছে মাউই নামে এক হাওয়াইয়ান উপদেবতার নামানুসারে, যিনি মাফুইকের থেকে আগুন চেয়ে এনেছিলেন। ১৯৭৯ সালে ইন্টারন্যাশনাল অ্যাস্ট্রোনমিক্যাল ইউনিয়ন নামটি অনুমোদন করে। মাউই প্যাটারা মাউই উদ্গীরণ কেন্দ্রের দক্ষিণপশ্চিমে, ইউজাইন মনসের দক্ষিণে এবং আমিরানি আগ্নেয়গিরির দক্ষণপশ্চিমে অবস্থিত। এই প্যাটারার ঠিক পূর্বদিকে রয়েছে মোনান প্যাটারা, মোনান মনস ও আহ পেকু প্যাটারা।
লিমর্তেল
লিমর্তেল রিচার্ড ব্যারি পরিচালিত ফ্রান্সের একটি থ্রিলার চলচ্চিত্র।
কাহিনী
মার্সেইয়ের সাবেক মাফিয়া গডফাদার চার্লি ম্যাতিইকে (৫৭) তার সাবেক বন্ধুরা গুলি করে হত্যার চেষ্টা করে কিন্তু অপারেশনের পর চার্লি বেচেঁ যায়। তার দেহ থেকে ২২টি বুলেট উদ্ধার করা হয়। হাসপাতালের ডাক্তাররা জানায় তার ডান হাত অবশ হয়ে গেছে। হাসপাতা্ল থেকে আসার পর তার শিষ্যদের বারবার অনুরোধ সত্তেও তার উপর হামলাকারীদের বিরুদ্ধে কোন ব্যবস্থা নেন না। তিনি আর একটি যুদ্ধ শুরু হয়ে যাবার আশঙায় তার শিষ্যদেরও কোন মানুষ মারা থেকে বিরত থাকতে বলেন। করিম নামে চার্লি ম্যাতিইর এক ভাইকে ম্যাতিইর সাবেক বন্ধুরা তুলে নিয়ে যায় এবং তাকে খুন করে। এরপর চার্লি তার স্ত্রী ও দুই সন্তান সহ তার পরিবারের সকল সদস্যদের নিরাপদ স্থানে রেখে মাফিয়াদের বিরুদ্ধে প্রতিশোধ নিতে থাকে যারা করিমকে খুন করেছে। প্রথমে বাস্তেইন নামে একজনকে তার জন্মদিনের অনুষ্ঠানে গুলি করে হত্যা করে।বাস্তেইন চার্লিকে যে পাঁচজন লোক গুলি করেছিল তাদের মধ্যে একজন।
টনি জাক্কিয়া মাফিয়া প্রধান ও চার্লির সাবেক বন্ধু। তার নির্দেশে চার্লির ছেলেকে অপহরণ করা হয়। এরপর এক পুলিশ অফিসারের সাহায্যে চার্লি তার গ্রেফতারের নাটক সাজিয়ে তার ছেলেকে উদ্ধার করে। চার্লি টনি জাক্কিয়াকে খুন করতে জাক্কিয়ার বাসায় যায় ও হাতাহাতির একপর্যায়ে পুলিশ তাদের দুজনকে গ্রেফতার করে। জিঞ্গাসাবাদ শেষে পুলিশ চার্লিকে ছেড়ে দেয়। পরে চার্লি তার হত্যার ষরযন্ত্রের সাথে তারই সহচর একজনের কথা জানতে পারলেও তাকে ক্ষমা করে দেয়।
ধর্মডম
ধর্মডম (Dharmadom) ভারতের কেরালা রাজ্যের কণ্ণুর জেলার একটি শহর।
জনসংখ্যার উপাত্ত
ভারতের ২০০১ সালের আদম শুমারি অনুসারে ধর্মদোম শহরের জনসংখ্যা হল ২৯,১৬৯ জন। এর মধ্যে পুরুষ ৪৭% এবং নারী ৫৩%।
এখানে সাক্ষরতার হার ৮৭%। পুরুষদের মধ্যে সাক্ষরতার হার ৮৮% এবং নারীদের মধ্যে এই হার ৮৬%। সারা ভারতের সাক্ষরতার হার ৫৯.৫%, তার চাইতে ধর্মদোম এর সাক্ষরতার হার বেশি।
এই শহরের জনসংখ্যার ৯% হল ৬ বছর বা তার কম বয়সী।
ইভা ফিজেস
ইভা ফিজেস (১৫ এপ্রিল ১৯৩২ - ২৮ আগস্ট ২০১২) ছিলেন একজন ইংরেজ লেখিকা। ফিজেস উপন্যাস, সাহিত্য সমালোচনা, নারীবাদী পড়াশোনা, এবং তার বার্লিনে থাকাকালীন শৈশব স্মৃতিমূলক অনেক কথা লিখেছেন এবং পরে তিনি হিটলারের শাসনামলে জার্মানীতে একজন ইহুদী শরণার্থী হওয়ার অভিজ্ঞতা লাভ করেন।
জীবন
১৯৫৩ সালে লন্ডনের কুইন ম্যারী কলেজ থেকে বিএ (সম্মান) পাশ করার পর তিনি প্রকাশনার কাজ করতেন ১৯৬৭ সাল পর্যন্ত, এ বছর তিনি একজন পুরোদস্তুর লেখক বনে যান।
১৯৫৪ সালে তিনি জন জর্জ ফিজেস নামক এক ব্যক্তিকে বিয়ে করেন এবং ইভা ফিজেস নাম ধারণ করেন। তাদের এক মেয়ে ও এক ছেলের জন্ম হয়, মেয়ের নাম ক্যাথেরিন জে (কেট) ফিজেস, এবং ছেলের নাম অর্ল্যান্ডো ফিজেস।
ইভা এবং জনের মধ্যে তালাক হয় ১৯৬২ সালে।
স্মোকি মাউন্টেন নিউজ
স্মোকি মাউন্টেন নিউজ উত্তর ক্যারোলাইনার ওয়েইনসভিল ভিত্তিক একটি নিখরচায় সাপ্তাহিক সংবাদপত্র, যা উত্তর ক্যারোলিনার হায়উড, জ্যাকসন, ম্যাকন এবং সোয়েন কাউন্টিতে বিতরণ করা হয়।
প্যাটসি হেনড্রেন
ইলিয়াস হেনরি হেনড্রেন (Patsy Hendren; জন্ম: ৫ ফেব্রুয়ারি, ১৮৮৯ - মৃত্যু: ৪ অক্টোবর, ১৯৬২) মিডলসেক্সের টার্নহাম গ্রীন এলাকায় জন্মগ্রহণকারী বিখ্যাত ইংরেজ আন্তর্জাতিক ক্রিকেট তারকা ছিলেন। ইংল্যান্ড ক্রিকেট দলের অন্যতম সদস্য ছিলেন তিনি। ১৯২০ থেকে ১৯৩৫ সময়কালে ইংল্যান্ডের পক্ষে আন্তর্জাতিক ক্রিকেটে অংশ নিয়েছিলেন।
ঘরোয়া প্রথম-শ্রেণীর ইংরেজ কাউন্টি ক্রিকেটে মিডলসেক্সের প্রতিনিধিত্ব করেন। দলে তিনি মূলতঃ ডানহাতি ব্যাটসম্যান ছিলেন। পাশাপাশি ডানহাতে অফ ব্রেক বোলিংয়েও পারদর্শীতা দেখিয়েছেন প্যাটসি হেনড্রেন।
প্রারম্ভিক জীবন
ষোল বছর বয়সে লর্ডসে গ্রাউন্ডস্টাফ হিসেবে যোগ দেন। ১৯০৭ সালে মিডলসেক্স কাউন্টি ক্রিকেট ক্লাবের পক্ষে প্রথম-শ্রেণীর ক্রিকেটে অভিষেক ঘটে তার। কিন্তু প্রথম দিন খেলা শেষে দর্শকদের কারণে পীচ ক্ষতিগ্রস্ত হয়। ফলে তিনি ব্যাট করতে পারেননি। পরের বছর নয় খেলায় অংশ নিয়েছিলেন ও দলের অপরিহার্য খেলোয়াড়ে পরিণত হন। ১৯১১ সালের পূর্বে একটি শতক হাঁকান।
প্রথম বিশ্বযুদ্ধ শুরু হলে কাউন্টি চ্যাম্পিয়নশীপ বাঁধাগ্রস্ত হয়। যুদ্ধ শেষ হবার পর তিনি আর কখনো এক মৌসুমে ৪০ গড় সংগ্রহ করতে পারেননি। ১৯১৯ সালে ৬০-এর অধিক গড়ে ১,৬৫৫ রান তোলেন। ফাস্ট বোলিংয়ের বিপক্ষে সেরা ক্রিকেটারের ভূমিকায় অবতীর্ণ হতেন তিনি।
খেলোয়াড়ী জীবনের শুরুতে ফুটবলার হিসেবেও অংশগ্রহণ করেছেন তিনি। ব্রেন্টফোর্ড, কিউপিআর, ম্যানচেস্টার সিটি ও কভেন্ট্রি সিটির পক্ষে উইং ফরোয়ার্ড হিসেবে খেলেছেন।
খেলোয়াড়ী জীবন
দুই বিশ্বযুদ্ধের মাঝামাঝি সময়কালে হেনড্রেন সর্বাপেক্ষা সেরা ইংরেজ ব্যাটসম্যানের মর্যাদা উপভোগ করেন। এ সময়ে তিনি ৫১ টেস্টে অংশ নিয়ে ৪৭.৬৩ গড় রান তোলেন। স্যার জ্যাক হবস ও ফ্রাঙ্ক ওলি’র পর প্রথম-শ্রেণীর ক্রিকেটে তৃতীয় সর্বোচ্চ ৫৭,৬১১ রান সংগ্রহ করেন। এছাড়াও, দলীয় সঙ্গী জ্যাক হবসের পর ১৭০ সেঞ্চুরি করে সর্বকালের সেরাদের তালিকায় দ্বিতীয় অবস্থানে রয়েছেন। এরফলে তাকে 'সেরা ক্রিকেটার ও সেরা সঙ্গীরূপে' আখ্যায়িত করা হয়ে থাকে।
১৯২০-২১ মৌসুমে অ্যাশেজ সিরিজে অংশগ্রহণের লক্ষ্যে তাকে দলে অন্তর্ভুক্ত করা হয়। সিডনি টেস্টের মাধ্যমে তার অভিষেক ঘটে। দ্বিতীয় ইনিংসে ৫৮ রান করলেও অস্ট্রেলিয়া দল ৩৭৭ রানের বিশাল ব্যবধানে জয় পায়। ঐ সিরিজে তিনি আরও দু'টি অর্ধ-শতক করেন। ফলশ্রুতিতে ১৯২১ সালে ফিরতি অ্যাশেজে একই দলের বিপক্ষে খেলেন। কিন্তু চার ইনিংসে মাত্র ১৭ রান তুলে ব্যর্থতার ষোলকলা পূরণ করেন।
১৯২৩ সালে হেনড্রেন তার সেরা সময় অতিবাহিত করেন। ঐ মৌসুমে ১৩ সেঞ্চুরি সহযোগে ৩,০১০ রান তোলেন। এরফলে পরের বছর ইংল্যান্ড দলে পুনরায় খেলার জন্য ডাক পান ও দক্ষিণ আফ্রিকার বিপক্ষে ১৩২.৬৬ গড় রান তোলেন। এরপর ১৯২২ থেকে ১৯২৮ মেয়াদে প্রত্যেক বছরই তিনি ৫৬-এর অধিক গড়ে রান তুলেছিলেন। এছাড়াও, ১৯২২ ও ১৯২৮ সালে তিনি পুনরায় ১৩ সেঞ্চুরি হাঁকান। শেষ বছরটিতে তিনি তার মৌসুমের সর্বোচ্চ ৩,৩১১ রান করেন।
thumb|250px|right|১৯২০ সালের সংগৃহীত স্থিরচিত্রে প্যাটসি হেনড্রেন
অবসর
খেলোয়াড়ী জীবন থেকে অবসর নেয়ার পর উইলফ্রেড রোডসের পরিবর্তে হ্যারো স্কুলে কোচিংয়ের দায়িত্ব পান। পরবর্তীতে ১৯৫২ থেকে ১৯৬০ মেয়াদে মিডলসেক্সের স্কোরারের দায়িত্বে ছিলেন। শারীরিক অসুস্থতার কারণে তাকে হাসপাতালে প্রেরণ করা হয় ও ৭৩ বছর বয়সে লন্ডনের হুইটিংটন হসপিটাল টুটিং ব্যাকে তার দেহাবসান ঘটে।
প্যাটসি’র ভাই ডেনিস হেনড্রেন মিডলসেক্সের পক্ষে নয়টি প্রথম-শ্রেণীর খেলায় অংশ নিয়েছিলেন। দ্বিতীয় ভাই জন ডেলভিল উডের যুদ্ধে রয়্যাল ফাসিলিয়ার্সে দায়িত্ব পালনকালে নিহত হন।
সম্মাননা
১৯২০ সালে উইজডেন কর্তৃক অন্যতম বর্ষসেরা ক্রিকেটার হিসেবে মনোনীত হন। ২০১৫ সালে তাকে মরণোত্তর ব্রেন্টফোর্ড হল অব ফেমে অন্তর্ভুক্ত করা হয়।
অ্যালান রিচার্ডসন
অ্যালান রিচার্ডসন (Alan Richardson; জন্ম: ৬ মে, ১৯৭৫) স্ট্যাফোর্ডশায়ারের নিউক্যাসল আন্ডার লিম এলাকায় জন্মগ্রহণকারী প্রথিতযশা অবসরগ্রহণকারী ইংরেজ ক্রিকেটার। বর্তমানে তিনি ওয়ারউইকশায়ারের বোলিং কোচের দায়িত্ব পালন করছেন। ইংরেজ প্রথম-শ্রেণীর কাউন্টি ক্রিকেটে ডার্বিশায়ার, ওয়ারউইকশায়ার, মিডলসেক্স ও ওরচেস্টারশায়ারের পক্ষে খেলেছেন।
খেলোয়াড়ী জীবন
উদ্বোধনী বোলার রিচার্ডসনের প্রথম-শ্রেণীর ক্রিকেটে অভিষেক ঘটে ১৯৯৫ সালে। ডার্বিশায়ারের সদস্যরূপে ব্যাট হাতে তেমন কোন অবদান না রাখলেও তিনটি উইকেট লাভে সক্ষমতা দেখিয়েছিলেন। ১৯৯৮ সালে মাইনর কাউন্টিজ চ্যাম্পিয়নশীপে স্টাফোর্ডশায়ারের পক্ষে একটি খেলায় অংশগ্রহণ করেন তিনি। বাছাইপর্বের প্রতিযোগিতায় বেশ ভালো ফলাফল করে স্টাফোর্ডশায়ার ট্রফি লাভ করেছিল।
২০০৯ মৌসুম শেষে মিডলসেক্সের পক্ষে তিনি কেবলমাত্র ছয়টি খেলায় অংশ নিয়েছিলেন। এরপর ওরচেস্টারশায়ারের পক্ষে দুই বছরের জন্য চুক্তিবদ্ধ হন। মিডলসেক্সের পক্ষে কোচ ও খেলোয়াড় - উভয় দায়িত্ব পালনের প্রস্তাবনা পেলেও নিজ কাউন্টির কাছেই খেলা চালিয়ে যাবার সিদ্ধান্ত গ্রহণে অটল থাকেন।
২০১২ সালে পূর্ববর্তী বছরে অসামান্য অবদানের প্রেক্ষিতে তাকে উইজডেন কর্তৃক অন্যতম বর্ষসেরা ক্রিকেটার হিসেবে মনোনীত করা হয়। মে, ২০১৩ সালে নয়দিনের ব্যবধানে ধারাবাহিকভাবে খেলে ২৪ উইকেট তুলে নেন তিনি। ক্যান্টারবারিতে কেন্টের বিপক্ষে ৫/৪১, ৭/২২ ও ওরচেস্টারে গ্লুচেস্টারশায়ারের বিপক্ষে ৮/৩৭ ও ৪/৭০ লাভ করেন। সামগ্রিকভাবে তার বোলিং পরিসংখ্যান গড়েন ৮৪.২-২৯-১৭০-২৪।
অবসর
৬ জানুয়ারি, ২০১৪ তারিখে রিচার্ডসন ক্রিকেট থেকে তার অবসরগ্রহণের কথা ঘোষণা করেন ও ওয়ারউইকশায়ারের নতুন বোলিং কোচ মনোনীত হন। স্টোক সিটি ফুটবল ক্লাবের আজীবন সমর্থক তিনি।
ধ্রুব নারায়ণ সিংহ
ধ্রুব নারায়ণ সিংহ (জন্ম: ২৬ জুলাই ১৯৫৯) মধ্য প্রদেশ রাজ্যের একজন সক্রিয় ভারতীয় রাজনীতিবিদ। তিনি সাতনা জেলার রামপুর বাঘেলনে জন্মগ্রহণ করেছিলেন। তিনি ভোপাল মধ্য (বিধানসভা কেন্দ্র) থেকে মধ্য প্রদেশ বিধানসভার এমএলএ ছিলেন। বিধায়ক হওয়ার পাশাপাশি জাহিদা পারভেজের সাথে সাম্প্রতিক শেহলা মাসউদ হত্যা মামলায় তিনি খ্যাতি অর্জন করেছিলেন।
জয়পুরহাট (দ্ব্যর্থতা নিরসন)
জয়পুরহাট নামে বাংলাদেশে একটি শহর রয়েছে। এছাড়াও জয়পুরহাট দ্বারা যা কিছু বোঝানো হতে পারে:
জেরেমি স্ট্যানফোর্ড
জেরেমি স্ট্যানফোর্ড হলেন একজন অস্ট্রেলীয় অভিনেতা এবং পরিচালক, যিনি মিউজিক্যাল প্রিসিলা, কুইন অফ দ্য ডেজার্টের প্রাথমিক পর্যায়ে টিক/মিটজির ভূমিকায় অভিনয়ের জন্য পরিচিত।
স্কাই ব্লু
স্কাই ব্লু (জন্ম মরিসটাউন, নিউ জার্সি জুলাই ৩০, ১৯৬১) হলেন একজন আমেরিকান পর্নোগ্রাফিক অভিনেত্রী এবং সিনেমা পরিচালক। তিনি একটি অ্যাডাল্ট ফিল্ম কোম্পানি প্ল্যাটিনাম ব্লু কোম্পানির সি.ই.ও ও প্রেসিডেন্ট ছিলেন। ২০০৮ সালে তিনি পেয়েছিলেন এ.ভি.এন হল অফ ফেম।
স্কাই ব্লুয়ের দীর্ঘ সময়ের ব্যবসায়ী বন্ধু ও প্রাক্তন পর্নোগ্রাফিক অভিনেতা ছিলেন সামার কামিংস। ব্লু এবং কামিংস একসাথে অনেক বছর ধরে পারফর্ম করেছেন বড়ো স্তনের একটি নগ্ন অংশে যার নাম হল "স্কাইব্লু" এবং অনেক বছর ধরে তারা রোমান্টিক ভাবেও একে অপরের সাথে জড়িত ছিলেন। তাদের প্রথম দেখা হয়েছিল পালোমিনো ক্লাব লাস ভেগাসে ১৯৯৪ সালে। তারা দুজন মিলে একটা ওয়েবসাইটও খোলেন যার নাম হল, SummerSkyes.com। ২০০৫ সাল নাগাদ এই দুজন তাদের রোমান্টিক সম্পর্কের অবসান ঘটান এবনফ তারা তাদের ব্যবসাও বন্ধ করে দেয়। তখন কামিংস তার নিজের ওয়েবসাইট খোলেন যার নাম হল, SummerC.com, এবং ব্লু তখনও ওই ওয়েবসাইটেরই প্রধান ছিলেন SummerSkyes.com।
টি.ভি. ও রেডিওতে আবির্ভাব
ব্লু টি.ভি. ও রেডিওতে অসংখ্য আবির্ভাব ঘটিয়েছেন মার্কিন যক্তরাষ্ট্রের বাইরে এবং ভিতরে উভয় জায়গাতেই, যার মধ্যে একটি ছিল দ্য জেরি স্প্রিঙ্গার শো, বাকিগুলোর মধ্যে অন্যতম ছিল দ্য জেনি জোন্স শো, এবং দ্য হোয়ার্ড স্টার্ন রেডিও শো।
চ্যানেল ভি (ভারত)
চ্যানেল ভি ভারত ভারতের একটি সাবেক টিভি চ্যানেল, চ্যানেলটি আন্তর্জাতিক চ্যানেল চ্যানেল ভি'র একটি শাখা ছিলো। চ্যানেলটিতে হিন্দি গান এবং হিন্দি টিভি ধারাবাহিক দেখানো হতো। স্টার ইন্ডিয়া এবং ২১ সেঞ্চুরি ফক্স এই চ্যানেলটি চালাতো। ১৯৯৪ সালে চালু হওয়া চ্যানেলটি ২০১৮ সালে স্টার স্পোর্টস ৩ নামে পরিবর্তিত হয়।
ধর্মরাজ সিংহ
রাজা ধর্মরাজ সিংহ ছিলেন একজন ভারতীয় শাসক এবং মধ্য প্রদেশ রাজ্যের রাজনীতিবিদ। তিনি ১৯৫৭ সালের সাধারণ নির্বাচনে বিজয়ী হয়ে অবিভক্ত মধ্য প্রদেশ বিধানসভার কাওয়ার্ধা বিধানসভা কেন্দ্রের প্রতিনিধিত্ব করেছিলেন।
দিয়ানেট সেন্টার অফ আমেরিকা
দিয়ানেট সেন্টার অফ আমেরিকা (Diyanet Center of America; সংক্ষেপে DCA) একটি অলাভজনক সংস্থা। তুরস্কের সরকার সংস্থাটির অর্থায়ন করে থাকে। সংস্থাটি ল্যানহাম, মেরিল্যান্ড ও ওয়াশিংটন মেট্রোপলিটন এলাকার মুসলিম সম্প্রদায়ের চাহিদা পূরণ করে। সংস্থাটি নিয়মিত জুমার নামাজ, রমজানে ইফতার, ইসলামী ধর্মীয় ছুটির দিন উদযাপন, মওলিদসহ অন্যান্য বিভিন্ন সামাজিক, সাংস্কৃতিক, এবং ধর্মীয় কার্যকলাপ পরিচালনা করে থাকে।
নিউ রকফোর্ড ট্রান্সক্রিপ্ট
নিউ রকফোর্ড ট্রান্সক্রিপ্ট মার্কিন যুক্তরাষ্ট্রের নর্থ ডাকোটা, নিউ রকফোর্ড ভিত্তিক একটি স্থানীয় সংবাদপত্র। ২০১৫ সালে, পত্রিকার ভবনটি আগুনে পুড়ে নষ্ট হয়ে যায়।
দিয়ানেট সেন্টার অফ আমেরিকা
যুক্তরাষ্ট্রের রাজধানীর বিভিন্ন ফেডারেল ও রাষ্ট্রীয় প্রতিষ্ঠান থেকে অনুদান পেয়েও সংস্থাটির অর্থায়ন করা হয়।
সংস্থাটির কমপ্লেক্সে পাঁচটি প্রধান ভবন, একটি ভূগর্ভস্থ পার্কিং গ্যারেজ এবং ১৫-একর জায়গায় একটি ভূ-তাপীয় কূপ ক্ষেত্র রয়েছে। পাঁচটি ভবন ১৬ শতকের জমির উপর অটোমান স্থাপত্য ব্যবহার করে নির্মিত একটি মসজিদ। এছাড়াও একটি সাংস্কৃতিক ভবন, একটি গেস্ট হাউস, একটি রেস্তোরাঁ ও দোকানসহ একটি ফেলোশিপ হল এবং একটি বিনোদনমূলক ভবন যেখানে তুর্কি গোসলখানা, একটি অন্দর পুল এবং একটি ক্রীড়া কেন্দ্র রয়েছে৷
ইতিহাস
সংস্থাটি ১৯৯৩ সালে তুর্কি আমেরিকান ইসলামিক ফাউন্ডেশন হিসাবে প্রতিষ্ঠিত হয় এবং পরবর্তীতে পরিষেবার পরিধি প্রসারিত হওয়ায় এটিকে ২০০৩ সালে তুর্কি আমেরিকান কমিউনিটি সেন্টার (TACC) নামকরণ করা হয়। একটি বিস্তৃত নির্মাণ প্রকল্পের সমাপ্তির পর সংস্থাটির নাম পরিবর্তন করে এ নামকরণ করা হয়। এটি আমেরিকার দিয়ানেট সেন্টারের ব্যবসায়িক নাম গ্রহণ করেছে, যা তুরস্ক সরকারের একটি প্রতিষ্ঠান। সংস্থাটি তুরস্কের ধর্ম বিষয়ক অধিদপ্তর থেকে বড় অনুদান ও সমর্থন পায়। নির্মাণ প্রকল্পের পর এটি ওয়াশিংটন ডিসি এলাকার সমস্ত দর্শনার্থী এবং বাসিন্দাদের জন্য একটি গুরুত্বপূর্ণ সাংস্কৃতিক কেন্দ্র হয়ে উঠেছে।
পাগলা দেওয়ান বধ্যভূমি
পাগলা দেওয়ান বধ্যভূমি জয়পুরহাট সদর উপজেলার চকবরকত ইউনিয়নে সংঘটিত গনহত্যার অন্যতম নিদর্শন। ১৯৭১ সালে বাংলাদেশ পাকিস্তান মুক্তিযুদ্ধ চলাকালীন প্রায় দশ হাজার নিরিহ বাঙ্গালীকে নির্মমভাবে হত্যা করে গন কবর দেওয়া হয়েছে এই পাগলা দেওয়ান বধ্যভূমিতে।
ইতিহাস
১৯৭১ সালের ১৪ ডিসেম্বর তৎকালীন রাজাকার বাহিনী এর প্ররোচনায় কোনরকম উস্কানী ছাড়াই পাক সেনারা ১২২ জন নিরীহ গ্রামবাসীকে মধ্যযুগীয় কায়দায় নৃশংসভাবে হত্যা করেছিল। পাগলা দেওয়ানে ছিল পাকিস্তানি সেনাবাহিনী ক্রাম্প ও বাঙ্কার । স্থানীয়ভবে হত্যা ও নির্যাতন ছাড়াও মুক্তি যুদ্ধ চলাকালীন বগুড়া, জয়পুরহাট, নওগাঁ, নাটোর, পাবনা, সিরাজগঞ্জ ও বিভিন্ন এলাকার মানুষ যারা প্রানের ভয়ে পালিয়ে ভারতে আশ্রয়ের জন্য এই পথ দিয়ে যাচ্ছিলেন তাদেরকে ধরে লুটপাট করে নির্মমভাবে হত্য করা হয়েছিল এই বধ্যভুমিতে।
স্বাধীনতার পর প্রায় দুই তিন মাস পর্যন্ত পচা লাশের গন্ধে এই এলাকার মানুষ বসবাস করতে পারেনি। চাষের জমিতে কোপ দিলেই বেড়িয়ে আসলো অর্ধ গলিত লাশের হাড় গোড়। ১৯৯২ সালে স্থানীয় সাংবাদিকদের প্রচেষ্টায় এই বধ্যভূমিটি সম্পর্কে দেশবাসী জানতে পারে। উক্ত স্থানে গণপূর্ত বিভাগের তত্তবাবধানে একটি স্মৃতিশৌধ নির্মাণ করা হয়েছে।
স্মৃতিসৌধ
পাগলা দেওয়ান বধ্যভূমি স্মৃতিশৌধ এর সর্বোচ্চ স্তম্ভটি কালো টাইলস বা টালি নির্মিত। স্তম্ভের বেদিটি লাল ইটের তৈরি। ইটের তৈরি একটি দেয়াল সম্পূর্ণ স্তম্ভের সবচাইতে বড় অংশটি দখল করে আছে। দেয়ালটির দুদিক ভাঙা। এ ভগ্ন দেয়াল ঘটনার দুঃখ ও শোকের গভীরতা নির্দেশ করছে। দেয়ালের দক্ষিণ-পশ্চিম পার্শ্বে একটি জানালা আছে। এ জানালা দিয়ে পেছনের আকাশ দেখা যায়। জানালাটি দেয়ালের বিশালতাকে কমিয়ে আনে।
অবস্থান
জয়পুরহাট শহর থেকে ১৭ কিলোমিটার পশ্চিমে সদর উপজেলার ধলাহার ইউনিয়ন ও নাওগাঁ জেলার ধামুরহাট উপজেলার জাহানপুর ইউনিয়নের সমান্তবর্তী পাগলা দেওয়ান বধ্যভূমি অবস্থিত।
বাঙালি হিন্দু বিবাহ
বাঙালি হিন্দু বিবাহ বলতে বোঝায় ভারতের পশ্চিমবঙ্গ ও ত্রিপুরা রাজ্য এবং বাংলাদেশ রাষ্ট্রে বসবাসকারী বাঙালি হিন্দুদের বিবাহ-সংক্রান্ত নিজস্ব প্রথা ও রীতিনীতি। উচ্চবর্ণীয় হিন্দু সমাজের বিবাহে প্রধানত দুইটি আচারগত বিভাগ লক্ষিত হয়। যথা, বৈদিক ও লৌকিক। লৌকিক আচারগুলি "স্ত্রী আচার" নামে পরিচিত। বৈদিক আচারগুলির মধ্যে অবশ্য পালনীয় প্রথাগুলি হল কুশণ্ডিকা, লাজহোম, সপ্তপদী গমন, পাণিগ্রহণ, ধৃতিহোম ও চতুর্থী হোম। বৈদিক আচারগুলির সঙ্গে লৌকিক আচারগুলির কোনো সম্পর্ক নেই। লৌকিক আচারগুলি অঞ্চল, বর্ণ বা উপবর্ণভেদে এক এক প্রকার হয়। নিম্নবর্ণীয় হিন্দুদের মধ্যে লৌকিক আচার তো বটেই বিবাহের মৌলিক আচারগুলির ক্ষেত্রেও সম্প্রদায়ভেদে পার্থক্য লক্ষিত হয়। বাংলার হিন্দু সম্প্রদায়ের মধ্যে এ আচার-রীতিকে সাধারণত দু-রকমভাবে ভাগ করা যেতে পারে ৷ তা হল: ঘটি এবং বাঙাল আচার-অনুষ্ঠান৷
১৮৫৫ খ্রিষ্টাব্দে বাঙালি হিন্দু সমাজে বিবাহ বিচ্ছেদ আইনসিদ্ধ হয়। ১৮৫৬ খ্রিষ্টাব্দে বিধবা বিবাহ আইন পাস হয়। হিন্দু এই দুই প্রথা আজও সমাজের বৃহত্তর অংশে প্রচলিত নয়। নাগরিক সমাজে অসবর্ণ বিবাহও বর্তমানে প্রচলিত হয়েছে। বাংলায় রেজিস্ট্রি ছাড়া প্রথম অসবর্ণ বিবাহ সম্পন্ন হয় দেশবন্ধু চিত্তরঞ্জন দাশ ও বাসন্তী দেবী র কন্যা অপর্ণা দেবীর।
বিবাহ অনুষ্ঠান
ব্রাহ্মণ সমাজে পাঁচটি শাখা রয়েছে — রাঢ়ী, বারেন্দ্র, বৈদিক, সপ্তশতী ও মধ্যশ্রেণী।‌ কায়স্থ সমাজে রয়েছে চারটি শাখা — উত্তর রাঢ়ী, দক্ষিণ রাঢ়ী, বারেন্দ্র ও বঙ্গজ। এই সকল বর্ণ এবং তাদের শাখা ও উপশাখাগুলির মধ্যে বিবাহ প্রথায় দুটি বিভাগ দেখা যায় — বৈদিক ও লৌকিক। লৌকিক প্রথাগুলি মেয়েলি আচার। এই কারণে এগুলি ‘স্ত্রী আচার’ নামে পরিচিত। বৈদিক আচারে সাম, যজুঃ ও ঋক্ বেদত্রয়ের অনুসরণকারী ব্রাহ্মণদের মধ্যে বিবাহ প্রথায় আবার সামান্য পার্থক্য দেখা যায়। হিন্দু বিবাহের বৈদিক আচারগুলির মধ্যে অপরিহার্য হল কুশণ্ডিকা, লাজহোম (লাজ বা খই দিয়ে যজ্ঞানুষ্ঠান), সপ্তপদী গমন, পাণিগ্রহণ (কন্যার পাণি অর্থাৎ হস্ত গ্রহণ), ধৃতিহোম (ধারণ করার অর্থাৎ কন্যাকে ধরে রাখার যজ্ঞ) ও চতুর্থী হোম। এছাড়া পালিত হয় অরুন্ধতী নক্ষত্র দর্শন, ধ্রুব নক্ষত্র দর্শন, শিলারোহণ ইত্যাদি কয়েকটি বৈদিক প্রথাও। বৈদিক প্রথাগুলি বিধিবদ্ধ শাস্ত্রীয় প্রথা ও বিবাহের মূল অঙ্গ।
পাটিপত্র
পাটিপত্র হিন্দু বিবাহের প্রথম আচার। এই আচার লগ্নপত্র বা মঙ্গলাচরণ নামেও পরিচিত। ঘটকের মাধ্যমে সম্বন্ধ করে বিবাহ স্থির হলে নগদ বা গহনাপত্রে যৌতুক ও অন্যান্য দেনাপাওনা চূড়ান্তভাবে স্থির করার জন্য যে অনুষ্ঠান হয়, তাকেই পাটিপত্র বলে। এই আচারের মাধ্যমেই বিবাহের অন্যান্য আচারের সূচনা ঘটে।
পানখিল
পানখিল হিন্দু বিবাহের দ্বিতীয় আচার। এটি পাটিপত্রের ঠিক পরেই পালিত হয়। পানখিলের অর্থ পান পাতায় আনুষ্ঠানিকভাবে খিল দেওয়া বা খড়কে বেঁধানো। এই আচারটি প্রথমে বরের বাড়িতে এবং পরে কনের বাড়িতে অনুষ্ঠিত হয়। পানখিল আচারে বাড়ির মেয়েরা এবং প্রতিবেশিনীরা বিয়ের গান গেয়ে থাকে। এই গানের বিষয়বস্তু হল রাম ও সীতার বিবাহ।
আইবুড়ো ভাত
বিয়ের আগের দিনে আইবুড়ো ভাত অনুষ্ঠানটি ছেলে এবং মেয়ের বাড়িতে আলাদাভাবে করা হয় । এটি হল বিয়ের আগের শেষ অবিবাহিত অবস্থায় খাওয়া ।মেয়েদের বিয়ের পর নিজের পরিবারের সাথে আপেক্ষিক ভাবে সম্পর্ক শেষ হয়। সেদিক দিয়ে এটি তাদের বাপের বাড়িতে শেষ আনুষ্ঠানিক খাওয়া ।
দধি মঙ্গল
দধি মঙ্গল: বিবাহের দিন বর ও কন্যার উপবাস। তবে উপবাস নির্জলা নয়। জল মিষ্টি খাওয়ার বিধান আছে। তাই সারাদিনের জন্য সূর্য্যোদয়ের আগে বর ও কন্যাকে চিঁড়ে ও দই খাওয়ানো হয়।
হালদি
হলদি: সংস্কৃত ভাষায় এই রীতিকে বলা হয় গাত্রহরিদ্রা। হিন্দু ধর্মে কয়েকটি জিনিসকে শুভ বলা হয়। যেমন শঙ্খধ্বনি, হলুদ ইত্যাদি। প্রথমে বরকে ও নিতবরকে সারা গায়ে হলুদ মাখানো হয়। পরে সেই হলুদ ছেলের বাড়ি থেকে একটি নতুন শাড়ি,গামছা এবং অন্যান্য জিনিসসহ পাঠানো হয়। কন্যার বাড়ি পাঠানো হয়। কন্যাকে সেই হলুদ মাখানো ও স্নান করানো হয়।
শঙ্খ কঙ্কন
শঙ্খ কঙ্কন: কন্যাকে শাঁখা পরানো হয়। বিয়ের আগের দিন কন্যাকে শাঁখা পরানো হয়। বিকালে বিবাহের মূল অনুষ্ঠান শুরু হয়।
বর যাত্রী
বর যাত্রী: বরের বাড়ির সদস্যদের পাশাপাশি তার বন্ধুরা তাদের ভালো পোষাক পরে এবং কনের বাড়িতে যাত্রা করে যেখানে বিয়ে হবে। বরকে কনে পক্ষ থেকে একটি গাড়ি পাঠানো হয়। এতে বর সাথে একজন কনে পক্ষের লোক, তার নিজের বাবা (বরকর্তা‌), পাশাপাশি তার পরিবারের সর্বকনিষ্ঠ পুরুষ সদস্যকে নিতবর (মিতবর) সাজিয়ে নিয়ে চলে (নিতবর অনেকটা পশ্চিমা ঐতিহ্যের "বেস্ট ম্যান" এর মতো)। বিয়ের অনুষ্ঠানস্থলে যাওয়ার আগে বরকে তার মা আশীর্বাদ করেন এবং বর আনুষ্ঠানিকভাবে শীঘ্রই  তার "অর্ধা‌ঙ্গী"কে নিয়ে নতুন জীবন শুরু করার অনুমতি চান।
বর বরণ
বর বরণ: বর বিবাহ করতে এলে তাকে স্বাগত জানান কন্যাপক্ষ। সাধাবনত: কন্যার মা তার জামাতাকে একটি থালায় প্রদীপ, ধান দুর্বা অন্যান্য বরণ সামগ্রী নিয়ে বরণ করেন। এরপর বরকে বাড়ীর ভিতরে নিয়ে যাওয়া হয় ও দুধ এবং মিষ্টি খাওয়ানো হয় ।
পট্টবস্ত্র
পট্টবস্ত্র:বরকে ছাদনাতলায় (বিয়ের বেদি ও ছাউনি) বসানো হয়। ছাদনাতলাতে কেবল বর, কনে এবং পুরোহিত বসে। বরকে সেই ব্যক্তির দ্বারা নতুন জামাকাপড় দেওয়া হয় যিনি সম্প্রদান করতে চান। পরিবারের প্রবীণ পুরুষ সদস্য যিনি সম্প্র‌দান করেন তিনি কনের দায়িত্ব বরকে প্রদান করেন।
সাত পাক
থাম্ব|কন্যা পান পাতা দিয়ে নিজের মুখ ঢেকে সাতপাক করছে সাত পাক: বিবাহের মণ্ডপে প্রথমে বরকে আনা হয়। এরপর কন্যাকে পিঁড়িতে বসিয়ে আনা হয়। সাধারণত: কন্যার বিবাহিত বন্ধুরা পিঁড়ি ধরে থাকে। কন্যা পান পাতা দিয়ে নিজের মুখ ঢেকে রাখেন। কন্যাকে পিঁড়িতে করে বরের চারপাশে সাতপাক ঘোরানো হয়। স্বামী-স্ত্রী ৭টি পাকে ৭টি প্রতিশ্রুতি দেয়-
প্রথম পাকে ভবিষ্যতের সন্তানদের যত্ন নেওয়ার অঙ্গীকার নেন।
দ্বিতীয় পাকে স্ত্রী-কে সমস্ত রকম বিপদের হাত থেকে রক্ষা করার দায়িত্ব নেন।
তৃতীয় পাকে পরিবারে উন্নতির জন্য অর্থ উপার্জনের প্রতিশ্রুতি দেন।
চতুর্থ পাকে পরিবারের কল্যাণের ভার স্ত্রীর হতে অর্পন করেন।
পঞ্চম পাকে স্বামীর প্রতি বিশ্বাসের প্রতিশ্রুতি নেন।
ষষ্ট পাকে নিজেদের মধ্যে বিশ্বাস রাখার প্রতিশ্রুতি নেন।
সপ্তম পাকে স্বামী ও স্ত্রী বন্ধু থাকার প্রতিজ্ঞায় আবদ্ধ হন।
শুভদৃষ্টি
শুভদৃষ্টি: বিবাহের মন্ডপে জনসমক্ষে বর ও কন্যা একে অপরের দিকে চেয়ে দেখেন।
মালা বদল
মালা বদল: কন্যা ও বর মালাবদল করেন। এই রীতির অর্থ হচ্ছে দুজন একে অন্যকে জীবনসঙ্গী হিসাবে মেনে নিলেন। মুসলমান মতে একই ভাবে কন্যাকে বলতে হয় "কবুল"। আবার ঠিক এই রকমই খৃষ্টান মতে চার্চের ফাদারের সামনে বর ও কন্যা বিবাহে সম্মতি জানান।
সম্প্রদান
সম্প্রদান: কন্যার পিতা কন্যাকে জামাতার হাতে সম্প্রদান করেন বেদমন্ত্রে। বরও জানান যে তিনি কন্যার ভরণপোষণের দায়িত্ব নিলেন। বিবাহের মন্ত্র হল " যদেতৎ হৃদয়ং তব তদস্তু হৃদয়ং মম।   যদিদং হৃদয়ং মম, তদস্তু হৃদয়ং তব।।"
যজ্ঞ
যজ্ঞ: বর -কনে পবিত্র অগ্নির সামনে বসে পুরোহিতের সাথে মন্ত্র জপ করেন। অগ্নিদেবকে বিয়ের ঐশ্বরিক সাক্ষী করা হয়।
সপ্তপদী
সপ্তপদী গমন:বাঙালি হিন্দু বিবাহের সপ্তপদী ভারতের অন্যান্য অনেক অঞ্চলের জনপ্রিয় "ফেরে"র থেকে সম্পূর্ণ ভিন্ন। এতে ধারাবাহিকভাবে সাতটি পান পাতা রাখা হয়। এই পাতার উপর কনে একের পর এক বরকে অনুসরণ করে পা ফেলে। বর এগিয়ে যাওয়ার সময় তার পা দিয়ে একটি বিশেষ পাথর "নোড়া"কে (সাধারণত মসলা গুঁড়ো করা ও বাটার জন্য ব্যবহৃত হয়) সরায়।
অঞ্জলি
বাম|থাম্ব|অগ্নিতে বরবধূ অঞ্জলি দিচ্ছে অঞ্জলি / লাজহোম : কন্যা ও বর খৈ অগ্নাহুতি দেন। প্রচলিত বাংলায় একে বলে খৈ পোড়া। বৈদিক যুগে মানুষ নানা ধরনের শক্তির উপাসনা করতেন। অগ্নিও তাদের মধ্যে অন্যতম।
বিবাহোত্তর আচার
থাম্ব|একটি অনুষ্ঠান যাতে নববিবাহিত নববধূকে গৃহ প্রবেশে স্বাগত জানানো হয় দুধ এবং [[আলতা পূর্ণ থালা সাজিয়ে।যাতে পা নিয়ে নববধূ গৃহপ্রবেশ করে।|বাম]] কনকাঞ্জলি থাম্ব|সিঁদুর দানের পর কনে কনকাঞ্জলি : এটি কনের  বিদায় অনুষ্ঠান । যা আনন্দ এবং দুঃখের মিশ্র মুহূর্ত। কারণ এতে নববধূ তার পিতা -মাতা এবং আত্মীয়দের আশীর্বাদ নিয়ে বিদায় নেয় তার স্বামীর সাথে নতুন জীবন শুরু করার জন্য। নববধূকে কিছু চাল দরজার দিকে পিছনে তাঁর মায়ের শাড়ির আঁচলে তিনবার ফেলতে হয় ও বলতে হয়  মা-বাবার যাবতীয় ঋণ শোধ করে দিলাম।
বধূ বরণ
বধূ বরণ: কনে বরের বাড়িতে পৌঁছলে এটি করা হয়। একটি থালা আলতা এবং দুধ দিয়ে পূর্ণ করে নানা উপকরণে নববধূকে বরণ করা হয় । নববধূ এতে পা রাখে ও শাশুড়ির বরণ করে নেওয়ার পর বরের সাথে গৃহপ্রবেশ করে।
কাল রাত্রি
কাল রাত্রি: কনে বরের বাড়িতে পৌঁছানোর পরে এবং প্রাথমিক স্বাগত অনুষ্ঠান শেষ হওয়ার পর তারা সেই রাতের জন্য আলাদা হয়ে ঘুমায় একটি সতেজ ঘুম পেতে এবং পরের দিনের চূড়ান্ত বিয়ের অনুষ্ঠানের জন্য প্রস্তুতি নিতে।
বৌভাত
বৌভাত: নববধূ রান্না করেন এবং তার স্বামীর পরিবারের সকল সদস্যদের পরিবেশন করেন। স্বামীকে নববধূকে একটি শাড়ি উপহার দিতে হবে এবং কনের মৌলিক চাহিদার দায়িত্ব নেওয়ার শপথ নিতে হবে ("ভাত কাপড়" - আক্ষরিক অর্থে খাদ্য ও পোশাক)। নতুন বধূকে উপহার দেওয়া অতিথিদের জন্য একটি ভোজের আয়োজন করা হয়।
ফুলশয্যা
ফুলশয্যা: দম্পতিদের  বিছানা ফুল দিয়ে সজ্জিত করে তাদের ঘরে একঘরে রেখে দেওয়া হয়। এমন কিছু বন্ধু আছে যারা এসময় বিছানার নিচে বা দরজার কোণে লুকিয়ে থাকে। কনের সাথে কথা বলা শুরু করার আগে বরকে এই এদের খুঁজে দেখতে হবে।
হিন্দু আইন
হিন্দুশাস্ত্রমতে, বিয়ে শুধুই চুক্তি নয়, বরং একটি ধর্মীয় বাধ্যবাধকতা। হিন্দু আইন মূলত হিন্দু ধর্মশাস্ত্রেরই প্রতিরূপায়ন। শাস্ত্রানুযায়ী পুরুষদের অবশ্য পালনীয় ১০টি ধর্মীয় কর্তব্যের (Ten sacraments) অন্যতম হলো বিয়ে। হিন্দু আইনের দৃষ্টিতে বিয়ে হলো, ধর্মীয় কর্তব্য সম্পাদনের উদ্দেশ্যে স্বামী-স্ত্রীর পবিত্র মিলন। হিন্দু আইনানুযায়ী কনের বাবা-মা বরের হাতে কনেকে সম্পূর্ণভাবে ন্যস্ত করেন। সনাতন হিন্দু আইনে কনের সম্মতি কিংবা অসম্মতি গুরুত্বের সাথে বিবেচনা করা হয় না এবং বিবাহ-বিচ্ছেদ ও পুনর্বিবাহ স্বীকৃত নয় [যদিও পরাশর সংহিতা বা কিছু কিছু পুরাণেও নারীদের পুনর্বিবাহের বিষয়ে সুস্পষ্ট বিধান দেওয়া আছে : "নষ্টে মৃতে প্রব্রজিতে ক্লীবে চ পতিতে পতৌ। পঞ্চরাপৎসু নারীণাং পতিরন্যো বিধীয়তে।।" কিন্তু এ বিধানের বহু অপব্যাখ্যা অতীতে করা হয়েছে বা "প্রক্ষিপ্ত" বলে নস্যাৎ করা হয়েছে],এমনকি ধর্ম পরিবর্তন, বর্ণচ্যুতি, ব্যভিচার কিংবা বেশ্যাবৃত্তিও বিবাহ-বিচ্ছেদের কারণ হতে পারে না। হিন্দু শাস্ত্রানুযায়ী যেহেতু বিয়ে কোনো চুক্তি নয়, তাই বিয়ের জন্য সাবালকত্ব বিবেচিত হয় না- এই নিয়ম সনাতন হিন্দু আইনে অনুসৃত এবং বাংলাদেশী হিন্দুগণ এই আইন মেনে চলেন। হিন্দু আইনে বিয়ে রেজিস্ট্রেশনের কোনো বিধান নেই। হিন্দু আইন অনুযায়ী একজন নপুংসকও বিয়ে করতে পারে। বাংলাদেশের হিন্দু আইনে বর্ণপ্রথা রয়েছে অর্থাৎ আইনগতভাবে বর-কনেকে অবশ্যই সমগোত্রীয় হতে হবে। ১৮৫৬ খ্রিস্টাব্দে বাংলাদেশে হিন্দু আইনে ‘বিধবা বিবাহ’ আইনসম্মতভাবে স্বীকৃত, তবে বাস্তবে এর প্রয়োগ সচরাচর দেখা যায় না। হিন্দু আইনানুযায়ী স্ত্রীর, স্বামীর প্রতি অনুগত থাকতে হবে, আর স্বামীকে তার স্ত্রীর সঙ্গে বাস করতে ও ভরণপোষণ দিতে হবে। বাংলাদেশের হিন্দু নারীরা ‘হিন্দু ম্যারিড উইমেনস রাইট টু সেপারেট রেসিডেন্স অ্যান্ড মেইনটেন্যান্স অ্যাক্ট ১৯৪৬’ অনুযায়ী কিছু কিছু ক্ষেত্রে পৃথকভা বসবাস করার ও ভরণপোষণ পাবার অধিকার পান, যেমন: যদি স্বামী কোনো সংক্রামক রোগে আক্রান্ত হন এবং ঐ রোগ স্ত্রীর দ্বারা সংক্রমিত না হয়ে থাকে, কিংবা যদি স্বামী তার স্ত্রীর সঙ্গে খারাপ ব্যবহার করেন এবং ঐ খারাপ ব্যবহার এমন হয় যে, তা স্ত্রীর জীবনের প্রতি হুমকিস্বরূপ হয়; কিংবা স্বামী যদি দ্বিতীয় বিয়ে বা পুনরায় বিয়ে করেন; কিংবা স্বামী যদি স্ত্রীকে তার সম্মতি ছাড়া ত্যাগ করেন; কিংবা স্বামী যদি অন্য ধর্ম গ্রহণ করেন অথবা অন্য কোনো আইনগত কারণে স্ত্রী পৃথকভাবে বসবাস ও ভরণপোষণ লাভ করার অধিকারী হন।
পার্থক্য
জাতিভেদে ও অঞ্চলভেদে এই রীতি কিছু পরিবর্তিত হয়। লৌকিক আচারগুলি অঞ্চল, বর্ণ বা উপবর্ণভেদে এক এক প্রকার হয়। নিম্নবর্ণীয় হিন্দুদের মধ্যে লৌকিক আচার তো বটেই বিবাহের মৌলিক আচারগুলির ক্ষেত্রেও সম্প্রদায়ভেদে পার্থক্য লক্ষিত হয়।
বংশাণুসমগ্র
মানুষের বংশাণুসমগ্র মানুষের প্রতিটি দেহকোষের কোষকেন্দ্রের ভেতরে অবস্থিত ২৩ জোড়া বংশসূত্রে (ক্রোমোজোম) পাওয়া যায়। প্রতিটি বংশসূত্রে দুইটি ডিএনএ অণুর সূত্র সর্পিলাকারে একে অপরকে ঘিরে পেঁচিয়ে থাকে। ডিএনএ এক ধরনের পলিমার অণু, অর্থাৎ এটি একই রকমের অনেকগুলি একক অণু বা মনোমারের একটি দীর্ঘ শৃঙ্খল। ডিএনএর সাংগঠনিক একক তথা মনোমার অণুগুলিকে নিউক্লিওটাইড বলে। একটি পলিমার ডিএনএ অণুর ভেতরে অসংখ্য মনোমার নিউক্লিওটাইড অণু নির্দিষ্ট অনুক্রমে সজ্জিত থাকে। নিউক্লিওটাইডগুলির এই অনুক্রমগুলিতেই বংশগতিমূলক তথ্য সঙ্কেতায়িত থাকে। এখন একটি ডিএনএ অণুর যে খণ্ডাংশগুলি (অর্থাৎ ডিএনএ-র অভ্যন্তরে নিউক্লিওটাইডের যে অনুক্রমগুলি) জীবদেহকে গঠনকারী একেকটি প্রোটিন সংশ্লেষণে গুরুত্বপূর্ণ নির্দেশনা দানকারী ভূমিকা পালন করে, সেরকম একেকটি ডিএনএ খণ্ডাংশকে একেকটি বংশাণু (জিন) বলে। এ পর্যন্ত করা বৈজ্ঞানিক গবেষণায় অনুমান করা হয় যে মানবদেহের বংশাণুসমগ্রে তথা ডিএনএ-সমগ্রে ২০ হাজার থেকে ২৫ হাজার বংশাণু (অর্থাৎ প্রোটিন সংশ্লেষণের নির্দেশনামূলক সঙ্কেত বহনকারী নিউক্লিওটাইড অনুক্রম) আছে। তবে একটি ডিএনএ শুধুমাত্র হাজার হাজার বংশাণু নিয়েই গঠিত হয় না। ডিএনএ অণুর ভেতরে নিউক্লিওটাইডগুলির এমন অনেক অনুক্রম আছে, যেগুলি প্রকৃত অর্থে বংশাণু নয়, অর্থাৎ এগুলি জীবের বহির্বৈশিষ্ট্য (ফেনোটাইপ) নির্ধারণে কোনও ভূমিকা রাখে না; এগুলিকে বংশাণুহীন ডিএনএ অনুক্রম বা বাতিল ডিএনএ (Junk DNA) বলে। সুতরাং বংশাণুসমগ্রের মধ্যে বংশাণুবাহী ডিএনএ অনুক্রম এবং বংশাণুহীন ডিএনএ অনুক্রম (বাতিল ডিএনএ) উভয়ই বিদ্যমান থাকে।
সুকেন্দ্রিক কোষবিশিষ্ট জীবের দেহকোষের কোষকেন্দ্রে বংশসূত্রগুলির (ক্রোমোজোমগুলির) দুইটি পূর্ণাঙ্গ সেট থাকে, অর্থাৎ প্রতি ধরনের বংশসূত্র দুইটি করে থাকে। এর বিপরীতে ঐসব জীবের জননকোষের (শুক্রাণু বা ডিম্বাণুর) কোষকেন্দ্রে বংশসূত্রসমূহের একটিমাত্র পূর্ণাঙ্গ সেট থাকে, অর্থাৎ প্রতি ধরনের বংশসূত্র একটি করে থাকে। তাই অপেক্ষাকৃত পুরাতন একটি সংজ্ঞায় বংশাণুসমগ্র বলতে কোনও জীবের জননকোষের কোষকেন্দ্রে অবস্থিত বংশসূত্রগুলির একটিমাত্র পূর্ণাঙ্গ সেট (যাতে বংশাণুবাহী ডিএনএ অনুক্রম ও বংশাণুহীন ডিএনএ অনুক্রম উভয়েই বিদ্যমান) বোঝায়। প্রজননের সময় সন্তান বাবার কাছ থেকে এক সেট বংশসূত্র এবং মায়ের কাছ থেকে এক সেট বংশসূত্র উত্তরাধিকার সূত্রে লাভ করে দুই সেট বংশসূত্রের অধিকারী হয়, ফলে সন্তানের বংশাণুসমগ্রে বাবা ও মা উভয়ের সমান অবদান থাকে। যেমন মানব সন্তান বাবার কাছ থেকে ২৩টি বংশসূত্রের একটি সেট এবং মায়ের কাছ থেকে ২৩টি বংশসূত্রের একটি সেট উত্তরাধিকার সূত্রে লাভ করে।
সুকেন্দ্রিক কোষবিশিষ্ট জীবের দেহকোষে কোষকেন্দ্রস্থিত বংশসূত্রের বাইরেও মাইটোকন্ড্রিয়া বা হরিৎ কণিকা (ক্লোরোপ্লাস্ট) নামক কোষীয় অঙ্গাণুগুলিতে এবং প্রাককেন্দ্রিক কোষবিশিষ্ট জীবের কোষের (যেমন ব্যাকটেরিয়া) প্লাজমিড নামক অংশে ডিএনএ থাকতে পারে। এগুলিকে বংশসূত্র-বহির্ভূত ডিএনএ বলে। অনেক সময় বংশাণুসমগ্রের সংজ্ঞায় এই ডিএনএ-গুলিকেও অন্তর্ভুক্ত করা হয়। কোনও কোনও ভাইরাসের ক্ষেত্রে ডিএনএ-র পরিবর্তে আরএনএ অণুতে এর বংশগতিমূলক তথ্য সঙ্কেতায়িত থাকতে পারে।